Harpiinae

Harpijos (Harpiinae) – vanaginių (Accipitridae) šeimos plėšriųjų paukščių pošeimis, paplitęs Žemės atogrąžų klimato srityse.

 Išvaizda 
Pošeimyje visų rūšių patelės stambesnės už patinėlius. Stambiausia pošeimio rūšis – harpijos (Harpia harpyja), jų kūno ilgis 86,5-107 cm, skersmuo tarp išskleistų abiejų sparnų galų 176–224 cm, uodega 37–42 cm. Patelės sveria nuo 6 kg iki 9 kg, maksimaliai iki 10 kg, vidutiniškai 7,3-8,3 kg. Patinų svoris nuo 4 kg iki 6 kg, vidutiniškai 4,4-4,8 kg. Kitos dvi rūšys gerokai mažesnės, bet tarpusavyje panašaus dydžio. Gvianinių harpijų (Morphnus guianensis) kūno ilgis 71-89 cm, kūno svoris 1,2-3 kg, skersmuo tarp išskleistų abiejų sparnų galų 138–176 cm. Naujosios Gvinėjos harpijų (Harpyopsis novaeguineae) kūno ilgis 75-90 cm, kūno svoris 1,6-2,4 kg, skersmuo tarp išskleistų abiejų sparnų galų 121-157 cm ir labai ilga uodega – patinėlių – 38,4-39,4 cm, ir patelių – 41,0-43,5 cm ilgio.

Visoms harpijų rūšims, lyginant su kūno proporcija, yra būdingi gana trumpi sparnai, mažas skersmuo tarp išskleistų abiejų sparnų galų. Dažnai tai aiškinama evoliucijos bėgyje prisitaikymu medžioti miško tankmėje.

 Gentys ir rūšys 
Porūšiui priskiriamos 3 gentys,ncbi.nlm.nih.gov (Nacionalinės medicinos bibliotekos, nacionalinis biotechnologijų informacijos centras) / The Mitochondrial Genomes of Aquila fasciata and Buteo lagopus (Aves, Accipitriformes): Sequence, Structure and Phylogenetic Analyses; Lan Jiang, Juan Chen, Ping Wang, Qiongqiong Ren, Jian Yuan, Chaoju Qian, Xinghong Hua, Zhichun Guo, Lei Zhang, Jianke Yang, Ying Wang, Qin Zhang, Hengwu Ding, De Bi, Zongmeng Zhang, Qingqing Wang, Dongsheng Chen, and Xianzhao Kan. Bi-Song Yue, Editor | PLoS One. 2015; 10(8): e0136297. Published online 2015 Aug 21. doi: https://journals.plos.org/plosone/article?id=10.1371/journal.pone.0136297 kuriose po vieną rūšį:
 Gentis: Harpyopsis Salvadori, 1875
 Harpyopsis novaeguineae Salvadori, 1875 – Naujosios Gvinėjos harpija;
 Gentis: Morphnus Dumont, 1816
 Morphnus guianensis (Daudin, 1800) – Gvianinė harpija;
 Gentis: Harpia Vieillot, 1816
 Harpia harpyja (Linnaeus, 1758) – Harpija;

 Taksonomija 
Remiantis DNR analizės duomenimis, dažnai prie harpijų (Harpiinae) pošeimio priskiriama Macheiramphus Bonaparte, 1850 gentis, kurioje yra viena rūšis – plačiažiočiai pesliai (Macheiramphus alcinus) Bonaparte, 1850; palyginus su harpijų rūšimis, tai nedideli paukščiai, jų svoris 600–650 g, kūno ilgis nuo 41-51 cm, sparno ilgis 37,1–41,2 cm, skersmuo tarp išskleistų abiejų sparnų galų 95–120 cm, uodegos ilgis 16,6–18,4 cm.

Anksčiau prie harpijų pošeimio buvo priskiriami ereliai beždžionėdžiai (Pithecophaga jefferyi), kurie dabar priskirti prie gyvatėdžių (Circaetinae) pošeimio.

 Šaltiniai 

Kategorija:Vanaginiai paukščiai